Diari Oficial de la Generalitat Valenciana


Sumari del DOGV 9201, del 25-10-2021 (2021/10589)

Extracte de la Resolució de 8 d'octubre de 2021, del rector de la Universitat Miguel Hernández d'Elx, per la qual es convoquen ajudes i borses de viatge per a la difusió de resultats d'investigació en el marc del programa de doctorat en Recursos i Tecnologies Agràries, Agroambientals i Alimentàries (curs 2021-2022).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10123


Data del document
:   08-10-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 8 d'octubre de 2021, del rector de la Universitat Miguel Hernández d'Elx, per la qual es convoquen ajudes i borses de viatge per a la difusió de resultats d'investigació en el marc del programa de doctorat en Recursos i Tecnologies Agràries, Agroambientals i Alimentàries (curs 2021-2022). [2021/10897]  
BDNS (identif.): 590856.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/590856  
  
Primer. Beneficiaris  
La persona sol·licitant ha de reunir els requisits següents:  
- Estar matriculat en el programa de doctorat en Recursos i Tecnologies Agràries, Agroambientals i Alimentàries en el moment de publicació de la convocatòria.  
- Tindre acreditada de manera positiva l'informe anual d'avaluació del curs anterior.  
En cap cas poden obtindre la condició de beneficiàries les persones o entitats en què concórrega alguna de les circumstàncies que preveu l'article 13.2 de la Llei 38/2003 general de subvencions.  
  
Segon. Objecte  
L'objecte de la present convocatòria que regula aquestes bases és atorgar ajudes per a la realització d'accions de difusió de resultats d'investigació obtinguts durant la realització de les tesis doctorals en el marc del programa de doctorat en Recursos i Tecnologies Agràries, Agroambientals i Alimentàries a fi de promoure i afavorir l'assistència a congressos científics i d'aquesta manera potenciar la disseminació dels resultats aconseguits. Per a això es concediran fins a un màxim de 15 ajudes de 500 euros cadascuna.  
  
Tercer. Bases reguladores  
https://boumh.umh.es/files/2021/10/RR\_04361\_2021.pdf  
  
Quarta. Quantia  
L'assignació màxima de cada beca/ajuda serà de 500 euros.  
L'ajuda consisteix en el pagament d'una borsa de viatge que permeta cobrir despeses relacionades amb els costos d'inscripció, l'assistència al congrés o estada, allotjament, etc.  
  
Cinqué. Termini de presentació de sol·licituds:  
El termini de presentació de sol·licituds serà de vint dies hàbils des de l'endemà la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
Aquesta ajuda no és incompatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
L'import de les subvencions en cap cas pot ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada  
  
  
Elx, 8 d'octubre de 2021. El rector: Juan José Ruiz Martínez.